Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву одговорног лица Вере Драгутиновић са ЈМБГ хххххххххххххх, пуномоћника Архитектонски биро и менаџмент „АБМ“ из Владичиног Хана, МБ ххххххххх, ПИБ хххххххххх, а у име „Делишес-Хани“д.о.о., хххххххххххх, Владичин Хан, за издавање локацијских услова, а на основу члана 8., 8а. и 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре електронским путем („Службени гласник РС“, број 113/2015), доноси

**З А К Љ У Ч А К**

**ОДБАЦУЈЕ СЕ** захтев пуномоћника Архитектонски биро и менаџмент „АБМ“ из Владичиног Хана, чији је законски заступник Вера Драгутиновић, ххххххххххх, Владичин Хан, а у име „Делишес-Хани“д.о.о., хххххххххххх, Владичин Хан, **за издавање локацијских услова за изградњу / доградњу објекта на кп.бр.** **50/3** **КО Владичин Хан**, **због неиспуњења формалних услова за даље поступање по захтеву.**

**О б р а з л о ж е њ е**

Пуномоћник Архитектонски биро и менаџмент „АБМ“ из Владичиног Хана, чији је законски заступник Вера Драгутиновић, ххххххххххх, Владичин Хан, а у име „Делишес-Хани“д.о.о., хххххххххх, Владичин Хан, поднео је дана 19.04.2016.године захтев за издавање локацијских услова за изградњу / доградњу објекта на кп.бр. 50/3 КО Владичин Хан. Увидом у списе предмета утврђено је да подносилац захтева није приложио потребну документацију прописану Законом и подзаконским актима, односно није приложио следећу документацију:

* Захтев, односно пријава не садржи све прописане податке на прописаном обрасцу,
* Идејно решење, израђено у складу са Правилником о садржини, начину и поступку израде и начину вршења техничке контроле документације према класи и намени објекта („Службени гласник РС“, број 23/2015),

На прописаном обрасцу захтева потребно је дефинисати постојеће објекте на парцели, у смилу њиховог броја и статуса – задржавају се, уклањају... као и напомену да ли су изграђени у складу са Законом (доставити број употребне дозволе на основу које је изграђен објекат који је предмет доградње – уколико се ради о доградњи).

Ускладити тип пуномоћника обзиром да је овлашћење дато правном лицу.

 Главна свеска предметне радове дефинише као доградњу док је у пројекту архитектуре дефинисано као нова изградња-доградња (потребно је дефинисати о којој врсти радова је реч).

Категорија и класификација предметног објекта генерално није уређена и није усклађена са правилником.

Текстуална документација садржи технички опис уз пројекат за грађевинску дозволу у наслову што не одговара предметном захтеву. Општи подаци нису јасно дефинисани у смислу неразумевања који објекат је предмет доградње или се ради о изградњи или је објекат једнострано, двострано узидан или је слободностојећи?

Техничка документација је потписана електронским потписим који „не пролази“ верификацију валидности.

Ако подносилац захтева у року од 10 дана од дана пријема овог закључка, а најкасније 30 дана од дана његовог објављивања на интернет страници надлежног органа поднесе усаглашени захтев и отклони све утврђене недостатке, надлежни орган ће поступати по том измењеном-усаглашеном захтеву, у противном, овај закључак остаје на снази, односно донеће се закључак о коначном одбацивању, па је Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014) и члана 8. Правилника о поступку спровођења обједињене процедуре електронским путем („Службени гласник РС“, број 113/2015), донело одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се изјавити приговор Општинском већу Општине Владичин Хан, преко надлежног органа, у року од три дана од дана достављања истог.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под e-бројем ROP-HAN-6759-LOC-1/2016, заводни број 350-41/2016-04 дана 26.04.2016.године.**

**Обрадио, РУКОВОДИЛАЦ,**

**Милош Јовановић,дипл.инж.арх Љиљана Мујагић,дипл.просторни планер**